**Tiszavasvári Város Önkormányzata**

**Képviselő-testületének**

**158/2017. (VI.29.) Kt. számú**

**határozata**

**Tiszavasvári Város Önkormányzata tulajdonában lévő üdülőingatlanok értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1./

A Képviselő-testület a határozat mellékletében található pályázati felhívásban szereplő ingatlanokat meghirdeti értékesítésre nyilvános, licittárgyalásos eljárás keretében.

Felkéri a polgármestert, hogy folyamatosan hirdesse meg eladásra a határozat mellékletében található pályázati felhívásban szereplő ingatlanokat.

A pályázat kiírásának időpontja: tárgyhó 01., amennyiben munkaszüneti napra esik, úgy ezt követő első munkanap.

A pályázat benyújtási határideje: a pályázat kiírásától számított 16. nap, amennyiben munkaszüneti napra esik, úgy ezt követő első munkanap 16.00 óra.

Határidő: esedékességkor Felelős: Dr. Fülöp Erik polgármester

2./

Felkéri a jegyzőt**,** hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor Felelős: Badics Ildikó jegyző

3./

Felkéri a polgármestert, hogy a pályázat benyújtására nyitva álló határidőt követően terjessze a Testület elé a beérkezett pályázatokat a pályáztatás eredményessége eldöntése érdekében.

Határidő: esedékességkor Felelős: Dr. Fülöp Erik polgármester

**dr. Fülöp Erik Badics Ildikó**

**polgármester jegyző**

158/2017. (VI.29.) Kt. sz. határozat melléklete

**Tiszavasvári Város Önkormányzata Képviselő-testülete a Tiszavasvári Város Önkormányzata tulajdonában lévő üdülőingatlanok értékesítésére vonatkozó pályázati felhívásról szóló 158/2017. (VI.29.) Kt. számú határozata alapján**

**PÁLYÁZATI FELHÍVÁS**

**Nyilvános, licittárgyalásos pályázati eljárásra**

**I. A pályázat kiírója és a pályázat tárgya:**

Tiszavasvári Város Önkormányzata (4440 Tiszavasvári, Városháza tér 4.) mint tulajdonos, aTiszavasvári Város Önkormányzata tulajdonában lévőüdülőingatlanok értékesítésérevonatkozó pályázati kiírásáról szóló 158/2017.(VI.29.) Kt. számú határozata alapján**nyilvános, licittárgyalásos pályázati eljárás keretében történő értékesítésre meghirdeti Tiszavasvári Város Önkormányzata 100 %-os tulajdonában álló**, **Tiszavasvári üdülőtelepen található üdülőingatlanokat.**

**A pályáztatásra kerülő ingatlanok legfontosabb adatai:**

|  |  |  |  |  |
| --- | --- | --- | --- | --- |
| ingatlan helyrajzi száma | ingatlan címe | ingatlan nagysága  (m2) | ingatlan megnevezése | ingatlan induló licitára  (Ft) |
| 5847 | Tiszavasvári, Pillangó u. 72. | 250 | beépítetlen terület | 250.000 Ft + 27% ÁFA |
| 6114 | Tiszavasvári, Hajnal u. 54. | 250 | beépítetlen terület | 320.000 Ft + 27% ÁFA |
| 6115 | Tiszavasvári, Hajnal u. 52. | 250 | beépítetlen terület | 320.000 Ft + 27% ÁFA |
| 6143 | Tiszavasvári, Hajnal u. 53. | 250 | beépítetlen terület | 320.000 Ft + 27% ÁFA |
| 6146 | Tiszavasvári, Hajnal u. 51. | 250 | beépítetlen terület | 320.000 Ft + 27% ÁFA |
| 6147 | Tiszavasvári, Hajnal u. 49. | 250 | beépítetlen terület | 320.000 Ft + 27% ÁFA |
| 6150 | Tiszavasvári, Hajnal u. 47. | 250 | beépítetlen terület | 320.000 Ft + 27% ÁFA |
| 6151 | Tiszavasvári, Hajnal u. 45. | 250 | beépítetlen terület | 320.000 Ft + 27% ÁFA |
| 6154 | Tiszavasvári, Hajnal u. 43. | 250 | beépítetlen terület | 320.000 Ft + 27% ÁFA |
| 6155 | Tiszavasvári, Hajnal u. 41. | 250 | beépítetlen terület | 320.000 Ft + 27% ÁFA |
| 6157 | Tiszavasvári, Tiszavirág u. 40. | 250 | beépítetlen terület | 280.000 Ft + 27% ÁFA |
| 6217 | Tiszavasvári, Tiszavirág u. 39. | 250 | beépítetlen terület | 280.000 Ft + 27% ÁFA |
| 6475 | Tiszavasvári,Szivárvány u. 19. | 250 | beépítetlen terület | 280.000 Ft + 27% ÁFA |
| 6477 | Tiszavasvári, Orgona u. 22. | 250 | beépítetlen terület | 320.000 Ft + 27% ÁFA |
| 6478 | Tiszavasvári, Orgona u. 20. | 250 | beépítetlen terület | 320.000 Ft + 27% ÁFA |
| 6481 | Tiszavasvári, Orgona u. 14. | 250 | beépítetlen terület | 320.000 Ft + 27% ÁFA |
| 6494 | Tiszavasvári, Orgona u. 13. | 250 | beépítetlen terület | 320.000 Ft + 27% ÁFA |
| 6495 | Tiszavasvári, Orgona u. 15. | 250 | beépítetlen terület | 320.000 Ft + 27% ÁFA |
| 6496 | Tiszavasvári, Orgona u. 17. | 250 | beépítetlen terület | 320.000 Ft + 27% ÁFA |
| 6497 | Tiszavasvári, Orgona u. 19. | 250 | beépítetlen terület | 320.000 Ft + 27% ÁFA |
| 6498 | Tiszavasvári, Orgona u. 21. | 250 | beépítetlen terület | 320.000 Ft + 27% ÁFA |
| 6499 | Tiszavasvári, Boglárka u. 22. | 250 | beépítetlen terület | 320.000 Ft + 27% ÁFA |
| 6500 | Tiszavasvári, Boglárka u. 20. | 250 | beépítetlen terület | 320.000 Ft + 27% ÁFA |
| 6501 | Tiszavasvári, Boglárka u.18. | 250 | beépítetlen terület | 320.000 Ft + 27% ÁFA |

A licitküszöb 10.000 Ft.

Az értékesítésre meghirdetett ingatlanok nincsenek közművesítve, az ingatlanok szennyvízcsatornára történő csatlakozás lehetőségével rendelkeznek.

**II. Pályázatot nyújthat be** természetes személy, vagy olyan jogi személy vagy jogi személyiséggel nem rendelkező gazdálkodó szervezet, aki a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

**III. A pályázó által benyújtandó pályázati dokumentációnak minimálisan tartalmaznia kell az alábbiakat:**

* **A pályázó nevét, címét, székhelyét, adószámát, telefonszámát, e-mail címét, ügyvezetőjének nevét.**
* A pályázónak nyilatkoznia kell arról, hogy a pályázati kiírás tartalmát megismerte és elfogadja a pályázati feltételeket.
* A pályázónak, amennyiben nem természetes személy, nyilatkoznia kell arról, hogy anemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.
* Együttes pályázat benyújtása esetén a pályázók egyetemleges kötelezettséget vállalnak a pályázatban foglaltak megvalósítására.

**IV. Az ajánlat benyújtásának helye, módja, időpontja:**

Személyesen történő benyújtás helye: Tiszavasvári Polgármesteri Hivatal

Tiszavasvári, Városháza tér 4., III. em. 302. iroda,

Postai úton történő benyújtás esetén: 4440 Tiszavasvári, Városháza tér 4.

A pályázati dokumentáció benyújtásának módja:

A pályázat **írásban, papíralapú formában, zárt borítékban** nyújtható be. A borítékot Tiszavasvári Város Polgármesteréhez kell címezni, és **fel kell tüntetni** rajta „**Pályázat a Tiszavasvári Város Önkormányzata tulajdonában lévő üdülőingatlanok értékesítésére” elnevezést**, valamint, hogy a **fenti időpontig nem bontható fel.**

A pályázatot személyesen vagy postai úton lehet benyújtani.

Pályázat benyújtási ideje:

A pályázat benyújtására a 2017. július 03. napján történő kiírásától (Polgármesteri Hivatal hirdetőtábláján történő kifüggesztés, valamint közzététel Tiszavasvári Város Önkormányzata hivatalos honlapján) számítva, **2017. július 19. (szerda) 17.00 óráig van lehetőség.**

Postai úton történő benyújtás esetén a pályázat akkor érvényes, ha azt a határidő utolsó napján postára adták.

**V. A pályázat felbontásának helye, ideje, módja, elbírálásának módja**:

A beérkezett pályázatok felbontásának helye: Tiszavasvári Polgármesteri Hivatal Képviselő-testületi

Ülésterem

A beérkezett pályázatok felbontásának ideje: a pályázati határidő leteltét követő első Pénzügyi és Ügyrendi Bizottsági ülés, de legkésőbb 45 napon belül megtartott Pénzügyi és Ügyrendi Bizottsági ülés.

A beérkezett pályázatok felbontásának módja: nyílt

A beérkezett pályázatok elbírálásának módja:

- A beérkezett pályamunkák licittárgyalás útján kerülnek elbírálásra.

A licittárgyalás eredményének megállapítása – a licittárgyalást követő soron következő képviselő-testületi ülésen, ha ez nem lehetséges legkésőbb a licittárgyalást követő 45 napon belül megtartott képviselő-testületi ülésen - az adott vagyontárgy tekintetében a kiíró hatáskörébe tartozik.

* A pályázat ingatlanonként külön kerül elbírálásra.
* Amennyiben a szerződés megkötésére a licittárgyalás eredményének megállapításáról szóló képviselő-testületi döntést követő 30 napon belül nem kerül sor a pályázó hibájából, úgy a második legmagasabb licitet ajánló pályázó részére kerül a szerződési ajánlat megküldésre,
* Amennyiben a második legmagasabb licitet ajánló pályázóval sem jön létre érvényes szerződés az ajánlattól számított 30 napon belül, akkor az adott vagyontárgy ismételt pályázati kiírás útján kerül hasznosításra.
* Amennyiben a kiírásra csak egy pályázat érkezik a szerződés az érvényesen és eredményesen pályázóval megköthető.

**VI. Egyéb ismérvek a pályázattal kapcsolatban:**

A Képviselő-testület fenntartja magának azt a jogot, hogy:

* érvényes ajánlat(ok) benyújtása esetén is a pályázati eljárást indoklás nélkül eredménytelennek minősítse, és egyik pályázóval se kössön szerződést,
* a pályázati felhívást az ajánlatok benyújtására megjelölt időpontig visszavonhatja.

A pályázatok felbontásának időpontjáról történő értesítés miatt, a Pályázó vállalja, hogy a **pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.**

Figyelemmel a nemzeti vagyonról szóló 2011. évi CXCVI. törvényre és az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendeletre (a továbbiakban: vagyonrendelet), a versenyeztetés a vagyonrendelet versenyeztetési szabályzatáról szóló 5. melléklete előírásai szerint kerül előkészítésre és lefolytatásra.

**VII. A pályázatra vonatkozó további információszerzés helye:**

Az ingatlannal kapcsolatos dokumentumok, valamint a pályázati felhívásban szereplő tényeket, jogokat, kötelezettségeket alátámasztó dokumentum a Tiszavasvári Polgármesteri Hivatal III. emelet 302. számú irodájában a pályázati felhívás ideje alatt előzetes időpont egyeztetést követően megtekinthetők.

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2017. ….

**Tiszavasvári Város Önkormányzata**